pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเดินหน้ากวาดล้างแก๊งคอลเซ็นเตอร์อย่างจริงจัง ย้ำเตือน ประชาชน อย่าหลงเชื่อ คิดไตร่ตรองก่อนโอนเงิน
วันเสาร์ที่ 3 กันยายน 2565
รัฐบาลเดินหน้ากวาดล้างแก๊งคอลเซ็นเตอร์อย่างจริงจัง ย้ําเตือน ประชาชน อย่าหลงเชื่อ คิดไตร่ตรองก่อนโอนเงิน
รัฐบาลเดินหน้ากวาดล้างแก๊งคอลเซ็นเตอร์อย่างจริงจัง ย้ําเตือน ประชาชน อย่าหลงเชื่อ คิดไตร่ตรองก่อนโอนเงิน
วันที่ 3 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลมีความห่วงใยปัญหาอาชญากรรมทางเทคโนโลยี โดยเฉพาะแก๊งคอลเซ็นเตอร์ ซึ่งได้สร้างความเสียหายและความเดือดร้อนให้กับประชาชนอย่างมาก ถึงแม้ว่าตลอดเวลาที่ผ่านมารัฐบาลจะพยายามแจ้งเตือน ประชาสัมพันธ์ให้ประชาชนรู้ทันกลโกงมิจฉาชีพ แต่ยังมีประชาชนหลงเชื่อ ตกเป็นเหยื่อ สูญเสียเงินอยู่ตลอดเวลา
นายอนุชาฯ กล่าวว่า จากความทุ่มเทกวาดล้างแก๊งมิจฉาชีพ สํานักงานตํารวจแห่งชาติและหน่วยงานที่เกี่ยวข้องหลายหน่วยงานร่วมกับตํารวจกัมพูชาทลายเครือข่ายแก๊งคอลเซ็นเตอร์ที่ตั้งฐานปฏิบัติการกลางเมืองพระสีหนุ ประเทศกัมพูชา สามารถจับกุมผู้ต้องหาและได้นําตัวกลับมาดําเนินคดีในประเทศไทยเป็นที่เรียบร้อยแล้ว โดยเมื่อวันที่ 29 สิงหาคม ที่ผ่านมาได้เข้าทําการตรวจค้นพร้อมกัน จํานวน 2 จุด ได้แก่ จุดที่ 1 อาคารในเมืองพระสีหนุ ซึ่งเครือข่ายกลุ่มนี้มีแผนประทุษกรรมหลอกลวงคนไทยฝั่งประเทศไทยให้ทําการลงทุนตามภารกิจ ในเครือข่ายของแอพพลิเคชั่น tiktok มีประชาชนได้รับความเสียหายเป็นมูลค่ากว่า 50 ล้านบาท ที่เกิดเหตุพบคนไทย 19 ราย เป็นบุคคลตามหมายจับ 15 ราย และไม่มีหมายจับอีก 4 ราย ซึ่งทั้งหมดทํางานเป็นพนักงานแก๊งคอลเซ็นเตอร์ การหลอกลงทุนโดยใช้แอพพลิเคชั่นชื่อว่า tt (tiktok ปลอม)
จุดที่ 2 อาคารในเมืองกันดาล ซึ่งเป็นจุดที่ตั้งของกลุ่มคนจีนร่วมกับคนไทย จัดตั้งศูนย์คอลเซ็นเตอร์ ในลักษณะแอบอ้างเป็นพนักงานไปรษณีย์ไทย, บริษัท DHL และแอบอ้างเป็นเจ้าหน้าที่ตํารวจ สภ.แหลมฉบัง มีประชาชนได้รับความเสียหายมูลค่ามากกว่า 100 ล้านบาท ผลการตรวจค้นพบคนไทยซึ่งเป็นพนักงานคอลเซ็นเตอร์ตามหมายจับกว่า 40 ราย
"รัฐบาลมีนโยบายเร่งปราบปรามแก๊งคอลเซ็นเตอร์และหาทางป้องกันอย่างจริงจัง ถอนรากถอนโคนขบวนการนี้ให้หมดสิ้นไป
เพื่อแก้ไขปัญหาที่ยั่งยืน รวมทั้งฝากเตือนประชาชนให้มีสติคิดก่อนจะโอนเงินให้ใคร ทั้งนี้ หากผู้เสียหายที่ยังไม่ได้ร้องทุกข์สามารถแจ้งความในระบบรับแจ้งความออนไลน์ได้ที่ www.thaipoliceonline.com หรือพบเบาะแส เกรงจะตกเป็นเหยื่อสามารถปรึกษาได้ที่สายด่วน บช.สอท. 1441 หรือศูนย์ PCT 08-1866-3000 ผู้เสียหายสามารถ และสามารถติดตามรูปแบบการประชาสัมพันธ์กลโกงได้ที่ pctpr.police.go.th" นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดกระทรวงคมนาคม เข้าเยี่ยมชมนิทรรศการ “ใช้ความเร็วในสนามแข่งมาตรฐานเท่านั้น”
วันเสาร์ที่ 1 ตุลาคม 2565
ปลัดกระทรวงคมนาคม เข้าเยี่ยมชมนิทรรศการ “ใช้ความเร็วในสนามแข่งมาตรฐานเท่านั้น”
.....
ในวันที่ 1 ตุลาคม 2565 นายชยธรรม์ พรหมสอน ปลัดกระทรวงคมนาคม พร้อมด้วย นายสรพงศ์ ไพฑูรย์พงษ์ รองปลัดกระทรวงคมนาคม เข้าเยี่ยมชมนิทรรศการ“ใช้ความเร็วในสนามแข่งมาตรฐานเท่านั้น” ซึ่งจัดโดยกองทุนเพื่อความปลอดภัยในการใช้รถใช้ถนน (กปถ.) กรมการขนส่งทางบก (ขบ.)ณ สนามช้าง อินเตอร์เนชั่นแนล เซอร์กิต จ.บุรีรัมย์โดยมี นายเสกสม อัครพันธุ์ รองอธิบดีกรมการขนส่งทางบก นายบัญญัติ คันธา ผู้อํานวยการสํานักงานมาตรฐานงานทะเบียนและภาษีรถ พร้อมเจ้าหน้าที่กรมการขนส่งทางบก ให้การต้อนรับ
ทั้งนี้ การจัดนิทรรศการ“ใช้ความเร็วในสนามแข่งมาตรฐานเท่านั้น” จัดขึ้นภายในการแข่งขันรถจักรยานยนต์ ชิงแชมป์โลก รายการ OR THAILAND GrandPrix 2022 โดยมี กิจกรรมส่งเสริมความปลอดภัยในการใช้รถใช้ถนนให้ประชาชนที่มาร่วมงานได้ร่วมกิจกรรมอย่างหลากหลาย เพื่อเป็นการรณรงค์ส่งเสริมสนับสนุน การป้องกันและลดอุบัติเหตุทางถนน โดยเฉพาะรถจักรยานยนต์ พร้อมทั้งประชาสัมพันธ์และเผยแพร่ข้อมูลข่าวสาร ความรู้ด้านความปลอดภัยในการใช้รถใช้ถนน เพื่อให้ประชาชนปรับเปลี่ยนพฤติกรรมมีน้ําใจ มีวินัย มารยาท ในการขับขี่รถจักรยานยนต์บนท้องถนน และเพื่อให้เกิดการขับขี่ที่เหมาะสม
รัฐบาลไทย-ข่าวทำเนียบรัฐบาล-รัฐบาลจัดมหกรรมร่วมใจแก้หนี้ บรรเทาภาระหนี้แก่ประชาชนต่อเนื่อง
วันอังคารที่ 27 กันยายน 2565
รัฐบาลจัดมหกรรมร่วมใจแก้หนี้ บรรเทาภาระหนี้แก่ประชาชนต่อเนื่อง
วันจันทร์ที่ 27 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระหนี้สินภาคประชาชนอย่างต่อเนื่อง โดยจัดโครงการมหกรรมร่วมใจแก้หนี้
เปิดช่องทางเจรจาไกล่เกลี่ยหนี้สินครอบคลุมทั้งสินเชื่อที่อยู่อาศัย บัตรเครดิต สินเชื่อส่วนบุคคล
สินเชื่อเช่าซื้อรถ นาโนไฟแนนซ์ สินเชื่อกับบรรษัทบริหารสินทรัพย์
และสินเชื่อทุกประเภทของสถาบันการเงินเฉพาะกิจ แบ่งเป็น ระยะที่ 1 ไกล่เกลี่ยหนี้ผ่านระบบออนไลน์
ระยะที่ 2จัดมหกรรมสัญจรทั่วประเทศเพื่อให้ความรู้ทางการเงินและเปิดโอกาสให้ประชาชนที่มีความจําเป็นเข้าถึงแหล่ง
เงินทุนจากสถาบันการเงินของรัฐ ผู้สนใจเข้าร่วมโครงการลงทะเบียนได้ทางเว็บไซต์ www.bot.or.th
หรือสถาบันการเงินที่เป็นเจ้าหนี้ ตั้งแต่วันนี้(26 ก.ย.) – 30 พ.ย.65สอบถามเพิ่มเติมได้ที่ฝ่ายคุ้มครองผู้ใช้บริการทางการเงิน โทร. 1213
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด พม. นำทีมผู้บริหาร ศึกษารูปแบบการดูแลผู้สูงอายุญี่ปุ่น  พร้อมปรับใช้ให้เหมาะสมกับสังคมไทย
วันอังคารที่ 27 กันยายน 2565
ปลัด พม. นําทีมผู้บริหาร ศึกษารูปแบบการดูแลผู้สูงอายุญี่ปุ่น  พร้อมปรับใช้ให้เหมาะสมกับสังคมไทย
ปลัด พม. นําทีมผู้บริหาร ศึกษารูปแบบการดูแลผู้สูงอายุญี่ปุ่น  พร้อมปรับใช้ให้เหมาะสมกับสังคมไทย
เมื่อวันที่ 23 กันยายน 2565 นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วย นางสุจิตรา พิทยานรเศรษฐ์ อธิบดีกรมกิจการผู้สูงอายุ นายทวีพงษ์ วิชัยดิษฐ ผู้ว่าการการเคหะแห่งชาติ นายพันธ์เทพ เสาโกศล รองผู้ว่าราชการจังหวัดขอนแก่น นางจิราพร เชาวน์ประยูร ยามาโมโต้ พัฒนาสังคมและความมั่นคงของมนุษย์จังหวัดเชียงใหม่ และนายสุภวัฒน์ หนูพริก พัฒนาสังคมและความมั่นคงของมนุษย์จังหวัดขอนแก่น ร่วมศึกษาแนวทางการประยุกต์วิธีคิดการจัดการดูแลผู้สูงอายุให้เหมาะกับบริบทของประเทศไทย พร้อมทั้งเยี่ยมชมการดําเนินงานของบ้านพักผู้สูงอายุ Silver Villa ในเขตเนริมะ (Nerima City) ของกรุงโตเกียว ซึ่งเป็นบ้านพักผู้สูงอายุเอกชนที่มีชื่อเสียงในประเทศญี่ปุ่น ด้วยการจัดบริการการดูแลสําหรับผู้สูงอายุหลากหลายกลุ่มและมีราคาที่แตกต่างกันตามความต้องการของผู้สูงอายุ
นายทาคานาริ อิวากิ (Mr.Takanari Iwaki) เจ้าของบ้านพักผู้สูงอายุ Silver Villa กล่าวว่า บ้านพักแห่งนี้เป็นธุรกิจครอบครัวที่เปิดมากว่า 41 ปี ซึ่งตนรับช่วงต่อมาจากรุ่นพ่อแม่ และปัจจุบัน ได้บริหารร่วมกับภรรยา บุตรสาว และบุตรชาย ด้วยแนวคิดว่า คนดูแลผู้สูงอายุต้องมีความเข้าใจความชรา (Ageing) ซึ่งมีผู้ดูแลอายุเฉลี่ยถึง 55 ปี และบ้านพักแห่งนี้ นอกจากมีสิ่งอํานวยความสะดวกสําหรับผู้สูงอายุ ยังได้เปิดสระว่ายน้ําและสนามเด็กเล่นให้บุคคลภายนอกเข้ามาใช้บริการ นับเป็นการดึงสังคมเข้าหาผู้สูงอายุอีกด้วย
นางพัชรี กล่าวเพิ่มเติมว่า แนวคิดดังกล่าวเป็นแนวคิดที่น่าชื่นชมและสมควรนํามาปรับใช้กับการดูแลผู้สูงอายุในทุกรูปแบบ เนื่องจากเป็นการใช้ใจทํางาน และการให้บริการด้วยความเข้าใจ โดยไม่ต้องใช้งบประมาณ ซึ่งตนและผู้บริหารที่รับผิดชอบเรื่องที่อยู่อาศัยและการดูแลผู้สูงอายุจะได้นําแนวคิดและหลักการที่เรียนรู้จากรูปแบบการดูแลผู้สูงอายุของทั้งภาครัฐและเอกชนในประเทศญี่ปุ่นมาประยุกต์ใช้ให้เหมาะสมและสอดคล้องกับรูปแบบและบริบทของสังคมไทยต่อไป
รัฐบาลไทย-ข่าวทำเนียบรัฐบาล-ยืนยันความสำเร็จ! การประชุมรัฐมนตรี APEC SME ขับเคลื่อน 4 ประเด็นสำคัญ เพื่อการฟื้นตัวของ Start-up และ MSME ในภูมิภาค
วันศุกร์ที่ 16 กันยายน 2565
ยืนยันความสําเร็จ! การประชุมรัฐมนตรี APEC SME ขับเคลื่อน 4 ประเด็นสําคัญ เพื่อการฟื้นตัวของ Start-up และ MSME ในภูมิภาค
.....
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า เมื่อวันที่ 9 – 10 ก.ย. 65 ที่ผ่านมา ประเทศไทยเป็นเจ้าภาพจัดการประชุมรัฐมนตรีวิสาหกิจขนาดกลางและขนาดย่อมเอเปค (APEC SME Ministerial Meeting) ครั้งที่ 28 ที่ จ.ภูเก็ต
.
การประชุมดังกล่าว ประสบความสําเร็จด้วยดี ที่ประชุมมุ่งเน้นส่งเสริมการเติบโตทางเศรษฐกิจ และการฟื้นตัวของ Start-up และวิสาหกิจขนาดกลาง ขนาดย่อม และรายย่อย (MSME) ในภูมิภาคเอเชีย – แปซิฟิก โดยร่วมกันหารือและพร้อมสนับสนุนใน 4 ประเด็น คือ
.
1. เร่งรัดการประยุกต์ใช้ BCG Model ซึ่งสามารถสร้างโอกาสทางธุรกิจและสร้างมูลค่าเพิ่มให้กับสินค้าและบริการของธุรกิจขนาดเล็ก และยังสนับสนุนความพยายามของโลกที่จะรับมือกับภาวะโลกร้อน
2. การเปลี่ยนแปลงสู่ดิจิทัลอย่างครอบคลุม ซึ่งจะช่วยให้ธุรกิจขนาดเล็กพัฒนาได้เร็วยิ่งขึ้น และ MSME ที่มีทักษะในด้านดิจิทัลจะเข้าถึงลูกค้าได้มากกว่าและยืนหยัดต่อการเปลี่ยนแปลงที่เกิดขึ้นอย่างรวดเร็ว
3. การจัดหาเงินทุนและการปรับโครงสร้างหนี้ เพื่อช่วยให้ธุรกิจขนาดเล็กสามารถเข้าถึงแหล่งเงินทุน
4. การรับมือกับตลาดที่กําลังพัฒนาและเปลี่ยนแปลงไป การสร้างสิ่งแวดล้อมทางธุรกิจ ส่งเสริมนวัตกรรม การมีส่วนร่วมในห่วงโซ่มูลค่าโลก เพื่อสร้างการเติบโตอย่างเข้มแข็งและเพิ่มขีดความสามารถในการแข่งขัน
.
ทั้งนี้ MSME ถือเป็นกุญแจสําคัญของการการเติบโตทางเศรษฐกิจในภูมิภาค เพราะกว่าร้อยละ 98 ของธุรกิจในภูมิภาค คือ MSME ซึ่งสามารถสร้างมูลค่าทางเศรษฐกิจได้ราว ร้อยละ 40 - 60 ของ GDP เอเปค
.
อ่านเพิ่มเติม คลิกhttps://www.thaigov.go.th/news/contents/details/59163
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. ร่วมสมทบทุนให้แก่สภากาชาดไทย เนื่องในโอกาสวันคล้ายวันก่อตั้ง รฟม. ครบรอบ 30 ปี
วันจันทร์ที่ 12 กันยายน 2565
รฟม. ร่วมสมทบทุนให้แก่สภากาชาดไทย เนื่องในโอกาสวันคล้ายวันก่อตั้ง รฟม. ครบรอบ 30 ปี
.....
วันนี้ (12 กันยายน 2565) นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร เป็นผู้แทนการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม มอบเงินสมทบทุน ให้แก่ สภากาชาดไทย ในโครงการก่อสร้างอาคารศูนย์บูรณาการบริการด้านการแพทย์และสาธารณสุข (Extended OPD) จํานวน 1,186,991.25 บาท ซึ่งผู้บริหาร พนักงาน รฟม. และหน่วยงานพันธมิตร ร่วมบริจาคสมทบทุนเนื่องในโอกาสวันคล้ายวันก่อตั้ง รฟม. ครบรอบ 30 ปี เมื่อวันที่ 21 สิงหาคม 2565 โดยมีนางจันทร์ประภา วิชิตชลชัย รองผู้อํานวยการสํานักงานจัดหารายได้ เป็นผู้รับมอบ ณ ที่ทําการสํานักงานสภากาชาดไทย ทั้งนี้กิจกรรมดังกล่าวเป็นกิจกรรมเพื่อสังคมที่ รฟม. ได้ดําเนินการมาอย่างต่อเนื่อง
ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-พลเอก ประวิตร ลงพื้นที่เพชรบูรณ์ติดตามนโยบายสำคัญของรัฐบาล เร่งรัดหน่วยงานราชการแก้ไขปัญหา ลดความเดือดร้อนของประชาชน ยึดความต้องการของประชาชนเป็นหลัก
วันอาทิตย์ที่ 25 กันยายน 2565
พลเอก ประวิตร ลงพื้นที่เพชรบูรณ์ติดตามนโยบายสําคัญของรัฐบาล เร่งรัดหน่วยงานราชการแก้ไขปัญหา ลดความเดือดร้อนของประชาชน ยึดความต้องการของประชาชนเป็นหลัก
พลเอก ประวิตร ลงพื้นที่เพชรบูรณ์ติดตามนโยบายสําคัญของรัฐบาล เร่งรัดหน่วยงานราชการแก้ไขปัญหา ลดความเดือดร้อนของประชาชน ยึดความต้องการของประชาชนเป็นหลัก
วันนี้ (25 กันยายน 2565) นางสาวทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี พร้อมคณะเดินทางลงพื้นที่ตรวจราชการในพื้นที่จังหวัดเพชรบูรณ์
โดยภารกิจแรก เวลา 10.00 น. พลเอก ประวิตร วงษ์สุวรรณ เป็นประธานงานประเพณีอุ้มพระดําน้ํา ที่วัดโบสถ์ชนะมาร ตําบลสะเดียง อําเภอเมืองเพชรบูรณ์ ซึ่งเป็นประเพณีที่จัดขึ้นทุกวันสารทไทย ตรงกับวันแรม 15 ค่ํา เดือน 10 ของทุกปี โดยมีการประกอบพิธีอัญเชิญพระพุทธมหาธรรมราชา พระพุทธรูปคู่บ้านคู่เมืองของเพชรบูรณ์ ลงดําน้ําในแม่น้ําป่าสัก ด้วยความเชื่อที่ว่าจะนําความสุข ความสงบร่มเย็น และความเจริญรุ่งเรือง มาสู่ชาวเพชรบูรณ์ ตลอดจนให้ฝนฟ้าตกต้องตามฤดูกาล และได้รับการสืบสาน สืบทอด จนกลายมาเป็นประเพณีอุ้มพระดําน้ําอันยิ่งใหญ่ในปัจจุบัน
จากนั้น เดินทางไปศาลากลางจังหวัดเพชรบูรณ์ เยี่ยมชมการดําเนินงานโครงการลงทะเบียนบัตรสวัสดิการแห่งรัฐ ปี 2565 และเป็นประธานประชุมติดตามการปฏิบัติงาน พร้อมมอบนโยบายแก่ผู้ปฏิบัติงาน ที่ห้องประชุมเมืองราด พลเอก ประวิตร กล่าวชื่นชมจังหวัดเพชรบูรณ์ที่ดําเนินการปฏิบัติงานตามนโยบายของรัฐบาล ขับเคลื่อนงานที่สําคัญในระดับพื้นที่ รวมถึงในช่วงสถานการณ์อุทกภัยที่ได้มีการบูรณาการร่วมกันทุกภาคส่วนในการให้ความช่วยเหลือฟื้นฟู และเยียวยาประชาชนอย่างทันท่วงที และทั่วถึง ซึ่งแสดงให้เห็นถึงความตั้งใจจริงของหน่วยงานภาครัฐและทุกภาคส่วนที่เกี่ยวข้องในจังหวัด สําหรับปัญหาสําคัญของจังหวัด รวมทั้งแนวทางในการแก้ไขที่จะต้องขอรับการสนับสนุนจากรัฐบาล ขอให้กระทรวง กรม ที่รับผิดชอบรับไปพิจารณาดําเนินการโดยเร่งด่วนต่อไป โดยเฉพาะปัญหาเรื่องที่ดิน ที่อยู่อาศัย ที่ทํากินของชาวเพชรบูรณ์ ขอให้ทุกหน่วยงานได้ช่วยกัน ขับเคลื่อนนโยบายรัฐบาลด้วยความวิริยะ อุตสาหะ เสียสละ และร่วมมือกันอย่างมีเอกภาพ ยึดผลประโยชน์ของประชาชนเป็นที่ตั้ง เพื่อความอยู่ดีกินดีของพี่น้องประชาชน
พลเอก ประวิตร กล่าวต่อไปว่า ในนามของรัฐบาลขอขอบคุณจังหวัดเพชรบูรณ์และทุกภาคส่วนที่เกี่ยวข้องที่ร่วมแรง ร่วมใจ ขับเคลื่อนการดําเนินงานตามนโยบายรัฐบาล บําบัดทุกข์ บํารุงสุขให้พี่น้องประชาชนชาวจังหวัดเพชรบูรณ์ ซึ่งจะสร้างความมั่นคง มั่งคั่ง ยั่งยืน ตลอดจนสร้างความผาสุกให้พี่น้องประชาชน ชาวจังหวัดเพชรบูรณ์และชาติบ้านเมืองสืบไป
ในช่วงบ่าย รองนายกรัฐมนตรี พร้อมคณะเดินทางสักการะพระพุทธมหาธรรมราชา เฉลิมพระเกียรติ 84 พรรษาฯ จากนั้นเดินทางต่อไปที่เทศบาลเมืองหล่มสัก และเทศบาลตําบลตาลเดี่ยว เพื่อติดตามสถานการณ์น้ําท่วม และรับฟังปัญหาอุทกภัยและแนวทางการแก้ไข ที่สะพานข้ามแม่น้ําป่าสัก และเยี่ยมประชาชนพร้อมมอบสิ่งของช่วยเหลือผู้ประสบอุทกภัย ที่หอประชุมอําเภอหล่มสัก
รัฐบาลไทย-ข่าวทำเนียบรัฐบาล-ครม.เห็นชอบในหลักการของแถลงการณ์แสดงเจตจำนงเข้าร่วมข้อริเริ่ม PREZODE เพื่อป้องกันการเกิดโรคอุบัติใหม่ที่เกิดจากสัตว์ ตามแนวคิดสุขภาพหนึ่งเดียว
วันอังคารที่ 13 กันยายน 2565
ครม.เห็นชอบในหลักการของแถลงการณ์แสดงเจตจํานงเข้าร่วมข้อริเริ่ม PREZODE เพื่อป้องกันการเกิดโรคอุบัติใหม่ที่เกิดจากสัตว์ ตามแนวคิดสุขภาพหนึ่งเดียว
ครม.เห็นชอบในหลักการของแถลงการณ์แสดงเจตจํานงเข้าร่วมข้อริเริ่ม PREZODE เพื่อป้องกันการเกิดโรคอุบัติใหม่ที่เกิดจากสัตว์ ตามแนวคิดสุขภาพหนึ่งเดียว
วันที่ 13 กันยายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบในหลักการของแถลงการณ์แสดงเจตจํานงเข้าร่วมข้อริเริ่ม Preventing Zoonotic Disease Emergence (PREZODE) และอนุมัติให้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข หรือผู้แทนที่ได้รับมอบหมายลงนามในแถลงการณ์แสดงเจตจํานงเข้าร่วมข้อริเริ่มPREZODE ซึ่งแถลงการณ์ดังกล่าวถูกจัดทําขึ้นเพื่อแสดงเจตจํานงที่จะทํางานร่วมกันของประเทศผู้เข้าร่วมข้อริเริ่ม PREZODE เพื่อป้องกันการเกิดโรคอุบัติใหม่ที่เกิดจากสัตว์ ตามแนวคิดสุขภาพหนึ่งเดียว ทั้งนี้กระทรวงสาธารณสุขได้ประมาณการค่าใช้จ่ายเพื่อสมทบแก่ข้อริเริ่ม PREZODE ประจําปี 2566-2570 กรอบวงเงินรวม 50 ล้านบาท หรือปีละ 10 ล้านบาท
สําหรับแถลงการณ์แสดงเจตจํานงเข้าร่วมข้อริเริ่ม PREZODEนี้ มีแนวทางการพัฒนาที่สําคัญประกอบด้วย การพัฒนาและส่งเสริมการประยุกต์ใช้แนวทางที่สอดคล้องกับวาระการพัฒนาที่ยั่งยืนค.ศ. 2030 และสนับสนุนการลดความเสี่ยงที่จะเกิดโรคอุบัติใหม่ที่เกิดจากสัตว์ เพื่อเสริมสร้างนโยบายสาธารณะ ความร่วมมือระหว่างประเทศ และการดําเนินงานของภาคเอกชน และการส่งเสริมความร่วมมือระหว่างหน่วยงานด้านสุขภาพหนึ่งเดียวที่มีอยู่เดิมหรือโครงการริเริ่มที่เกี่ยวข้อง
โดยเฉพาะอย่างยิ่งความร่วมมือกับคณะกรรมการผู้เชี่ยวชาญระดับสูง และสร้างความตระหนักถึงความสําคัญของแนวทางสุขภาพหนึ่งเดียว นอกจากนี้ยังมีการส่งเสริมการเปิดตัวโครงการวิจัย นวัตกรรม การศึกษา และการพัฒนาเพื่อปรับปรุงและแบ่งปันความรู้เกี่ยวกับความเสี่ยงจากการเกิดและการแพร่กระจายของโรคอุบัติใหม่ที่เกิดจากสัตว์ให้ดียิ่งขึ้น รวมไปถึงการเฝ้าระวังและการดําเนินการเพื่อลดผลกระทบ และการใช้ประโยชน์จากข้อเสนอแนะจากการบริหารจัดการเหตุการณ์โรคระบาดก่อนหน้านี้เพื่อเสริมสร้างเกณฑ์และวิธีการในการเตรียมความพร้อมใหม่
น.ส.ไตรศุลี กล่าวว่า ความเป็นมาของข้อริเริ่ม PREZODE เกิดจากในการประชุมสุดยอด One Planet Summit ซึ่งเป็นการประชุมสุดยอดว่าด้วยการเปลี่ยนแปลงสภาพภูมิอากาศและความหลากหลายทางชีวภาพ เมื่อวันที่ 11 มกราคม 2564 นายเอ็มมานูเอล มาครง ประธานาธิบดีฝรั่งเศส ได้ประกาศจัดตั้งข้อริเริ่ม PREZODE ตามแนวทางสุขภาพหนึ่งเดียว (One Health Approach) เนื่องจากเล็งเห็นความสัมพันธ์ของการแพร่ระบาดของโรคอุบัติใหม่กับสุขภาพสัตว์และประเด็นปัญหาสิ่งแวดล้อม ปัจจุบันมีประเทศผู้เข้าร่วมประกอบด้วย เม็กซิโก, เบลเยียม, เวียดนาม, ซิมบับเว, คอสตาริกา, เฮติ, กัมพูชา, อุรุกวัย, โดมินิกัน และเซเนกัล
รัฐบาลไทย-ข่าวทำเนียบรัฐบาล-รฟท. เตรียมความพร้อมอุโมงค์ลอดใต้ทางรถไฟและถนนรถไฟ ช่วงบางซื่อ - จตุจักร - วัดเสมียนนารี ก่อนเปิดใช้งาน 1 พ.ย. นี้
วันพฤหัสบดีที่ 27 ตุลาคม 2565
รฟท. เตรียมความพร้อมอุโมงค์ลอดใต้ทางรถไฟและถนนรถไฟ ช่วงบางซื่อ - จตุจักร - วัดเสมียนนารี ก่อนเปิดใช้งาน 1 พ.ย. นี้
รฟท. ตรวจสอบความเรียบร้อยและเตรียมความพร้อมของอุโมงค์ลอดใต้ทางรถไฟและถนนรถไฟ ซึ่งเป็นอุโมงค์ที่เชื่อมระหว่างถนนกําแพงเพชร 2 บริเวณสถานีรถไฟฟ้าชานเมืองสายสีแดงจตุจักร กับถนนรถไฟ ก่อนเปิดใช้งานในวันที่ 1 พฤศจิกายน 2565 เพื่ออํานวยความสะดวก และแก้ไขปัญหาก
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า นายนิรุฒ มณีพันธ์ ผู้ว่าการรถไฟแห่งประเทศไทย ได้สั่งการให้ฝ่ายที่เกี่ยวข้องเร่งดําเนินการปรับปรุงอุโมงค์ลอดใต้ทางรถไฟและถนนรถไฟ ซึ่งเป็นงานที่เกี่ยวกับการเชื่อมโครงข่ายการจราจรรอบสถานีกลางกรุงเทพอภิวัฒน์ สําหรับใช้เชื่อมต่อระหว่างถนนกําแพงเพชร 2 บริเวณสถานีรถไฟฟ้าชานเมืองสายสีแดงจตุจักร กับถนนรถไฟ ช่วงบางซื่อ - จตุจักร - วัดเสมียนนารี โดยมีวัตถุประสงค์เพื่ออํานวยความสะดวกแก่ผู้เดินทางมาใช้บริการรถไฟชานเมืองสายสีแดง และช่วยบรรเทาปัญหาการจราจรให้แก่ประชาชนผู้สัญจรไปมาในละแวกใกล้เคียง
ทั้งนี้ รฟท. ได้เร่งรัดเข้าดําเนินการปรับปรุงระบบไฟฟ้าแสงสว่าง ระบบสูบน้ําภายในอุโมงค์ และร่วมกับสํานักงานเขตบางซื่อ สํานักงานเขตจตุจักร สน.เตาปูน สน.ประชาชื่น ตํารวจรถไฟ SCG และสํานักงานประปา สาขาพญาไท ฉีดล้างทําความสะอาดบริเวณพื้นผิวจราจร จัดเก็บขยะมูลฝอยจนเสร็จสมบูรณ์เรียบร้อยแล้ว และพร้อมเปิดใช้งานตามกําหนดในวันที่ 1 พฤศจิกายน 2565
นอกจากนี้ รฟท. ยังได้ประสานการไฟฟ้านครหลวง ให้เข้ามาดําเนินการเชื่อมต่อระบบไฟฟ้าส่องสว่าง เพื่อให้บริการเป็นทางสาธารณะ สําหรับให้ประชาชนใช้ในการสัญจร ตลอดจนขอความร่วมมือประชาชนให้เคลื่อนย้ายรถยนต์ที่จอดกีดขวางการจราจรบริเวณริมถนนและทางเข้า-ออกอุโมงค์ โดยเมื่อเปิดใช้บริการแล้วอุโมงค์ลอดใต้ทางรถไฟและถนนรถไฟ จะสามารถช่วยแก้ปัญหาการจราจรบริเวณแยกช่วงบางซื่อ-จตุจักร- วัดเสมียนนารี และสามารถอํานวยความสะดวกให้ผู้ที่จะเดินทางมายังสถานีกลางกรุงเทพอภิวัฒน์ได้สะดวกและรวดเร็วมากยิ่งขึ้น
ขณะเดียวกัน เพื่อเป็นการป้องกันไม่ให้เกิดปัญหากลุ่มคนร้ายเข้ามาทําความเสียหายกับทรัพย์สินราชการในอนาคต รฟท. และกองบังคับการตํารวจรถไฟ ได้ประสานความร่วมมือกับเจ้าหน้าที่ตํารวจในท้องที่ ออกตรวจตราพื้นที่โดยรอบอุโมงค์อย่างต่อเนื่อง อย่างไรก็ดี รฟท. ขอความร่วมมือจากพี่น้องประชาชนที่อาศัยอยู่ในชุมชนใกล้เคียง ช่วยสอดส่องดูแล เป็นหูเป็นตา ป้องกันไม่ให้บุคคลใดเข้ามาสร้างความเสียหายระบบสาธารณประโยชน์ รวมถึงช่วยกันไม่ทิ้งขยะมูลฝอย สิ่งปฏิกูลลงบนพื้นผิวจราจร เพื่อทําให้อุโมงค์สามารถใช้งานและเกิดประโยชน์สูงสุดต่อส่วนรวมในระยะยาวสืบไป
รัฐบาลไทย-ข่าวทำเนียบรัฐบาล-รพ.โพนพิสัย จ.หนองคาย เป็นแหล่งผลิตยาสมุนไพร สร้างรายได้จากวัตถุดิบ /ผลิตภัณฑ์ กว่า 2.7 ล้านบาท
วันศุกร์ที่ 4 พฤศจิกายน 2565
รพ.โพนพิสัย จ.หนองคาย เป็นแหล่งผลิตยาสมุนไพร สร้างรายได้จากวัตถุดิบ /ผลิตภัณฑ์ กว่า 2.7 ล้านบาท
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กําลังใจบุคลากรการแพทย์ โรงพยาบาลโพนพิสัย ชื่นชมการดําเนินงานแพทย์แผนไทย เป็นแหล่งผลิตยาสมุนไพร ยากัญชาแผนไทย ของจังหวัดหนองคาย กระจายทั้งในจังหวัดและเขตสุขภาพ
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กําลังใจบุคลากรการแพทย์ โรงพยาบาลโพนพิสัย ชื่นชมการดําเนินงานแพทย์แผนไทย เป็นแหล่งผลิตยาสมุนไพร ยากัญชาแผนไทย ของจังหวัดหนองคาย กระจายทั้งในจังหวัดและเขตสุขภาพ สร้างรายได้จากวัตถุดิบ/ผลิตภัณฑ์สมุนไพรกว่า 2.7 ล้านบาท
บ่ายวันนี้ (4 พฤศจิกายน 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.ทวีศิลป์ วิษณุโยธิน รองปลัดกระทรวงสาธารณสุข นพ.ปราโมทย์ เสถียรรัตน์ ผู้ตรวจราชการกระทรวงสาธารณสุข เขตสุขภาพที่ 8 ติดตามการดําเนินงานด้านการแพทย์และสาธารณสุข เยี่ยมให้กําลังใจบุคลากรทางการแพทย์ โรงพยาบาลโพนพิสัย จังหวัดหนองคาย และเยี่ยมเสริมพลัง อสม.ในพื้นที่
นายอนุทินกล่าวว่า อําเภอโพนพิสัย เป็นอําเภอชายแดนที่มีความสําคัญทางด้านเศรษฐกิจ เนื่องจากมีจุดผ่อนปรนทางการค้าชายแดน ไทย - ลาว ทําให้ประชาชนทั้งสองประเทศเดินทางเข้า-ออก ซื้อขายสินค้า และมารับบริการทางการแพทย์จํานวนมาก โรงพยาบาลโพนพิสัยได้เปิดคลินิกแพทย์แผนไทยเพื่อเป็นทางเลือกในการรักษา ซึ่งมีแนวโน้มประชาชนเข้าบริการเพิ่มมากขึ้น ประกอบกับอําเภอโพนพิสัย เป็นแหล่งปลูกสมุนไพรเพื่อเศรษฐกิจ “PPS Herb Model” ซึ่งเป็นความร่วมมือระหว่างเกษตรกร หน่วยงานราชการ วิสาหกิจชุมชน และหน่วยงานเอกชน ในการขับเคลื่อนการดําเนินงานตั้งแต่ต้นน้ํา กลางน้ํา ปลายน้ํา ทําให้เกิดการแลกเปลี่ยนองค์ความรู้ มีการประกันรายได้ สร้างรายได้หมุนเวียนจากการจําหน่าย โดยมีโรงพยาบาลโพนพิสัยเป็นสถานที่ผลิตยาสมุนไพร ที่ได้รับการรับรองมาตรฐาน WHO-GMP มีการผลิตยา 12 รายการ ได้แก่ ขมิ้นชัน ฟ้าทะลายโจร รางจืด สหัศธารา ยาผสมเพชรสังฆาต ยาผสมเถาวัลย์เปรียง น้ํามันไพล ขี้ผึ้งไพล ขี้ผึ้งพญายอ พิมเสนน้ํา ยาประคบสมุนไพร และสมุนไพรอบตัว
ส่วนการขับเคลื่อนนโยบายกัญชาทางการแพทย์ของกระทรวงสาธารณสุข เพื่อให้ประชาชนเข้าถึงยากัญชาทางการแพทย์ที่ได้มาตรฐาน ได้ผลิตตํารับน้ํามันกัญชาและยาแผนไทยที่มีกัญชาปรุงผสม จํานวน 5 รายการ ได้แก่ น้ํามันกัญชาตํารับหมอเดชา ยาประคบสมุนไพรผสมกัญชา น้ํามันไพลผสมกัญชา ขี้ผึ้งไพลกัญ และขี้ผึ้งกัญชา ซึ่งทั้งหมดนี้สร้างรายได้จากวัตถุดิบ/ผลิตภัณฑ์สมุนไพร จํานวน 2,739,006 บาท เฉพาะปี 2565 สร้างรายได้เกือบ 1 ล้านบาท ทั้งนี้ ได้วางแผน การตลาดในการผลิตผลิตภัณฑ์กัญชาของจังหวัดหนองคาย เพื่อให้ประชาชนในจังหวัดหนองคาย จังหวัดใกล้เคียง และประเทศเพื่อนบ้าน ได้ใช้ยากัญชาที่มีคุณภาพ เป็นตัวอย่างในการเพิ่มมูลค่าทางเศรษฐกิจของประเทศด้วย
************************************** 4 พฤศจิกายน 2565
รัฐบาลไทย-ข่าวทำเนียบรัฐบาล-รัฐบาล อำนวยความสะดวกประชาชนเดินทางช่วงวันหยุดยาว 22-24 ต.ค. แนะใช้ความระมัดระวังเป็นพิเศษ
วันเสาร์ที่ 22 ตุลาคม 2565
รัฐบาล อํานวยความสะดวกประชาชนเดินทางช่วงวันหยุดยาว 22-24 ต.ค. แนะใช้ความระมัดระวังเป็นพิเศษ
รัฐบาล อํานวยความสะดวกประชาชนเดินทางช่วงวันหยุดยาว 22-24 ต.ค. แนะใช้ความระมัดระวังเป็นพิเศษ ในพื้นที่ฝนตก น้ําท่วม
วันที่ 22 ต.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 22-24 ต.ค. 65 เป็นวันหยุดยาว ซึ่งคาดว่าจะมีประชาชนที่เดินทางกลับภูมิลําเนา หรือการเดินทางท่องเที่ยวจํานวนมาก โดยขอผู้เดินทางสัญจรให้ใช้ความระมัดระวังเป็นพิเศษ เนื่องด้วยระยะนี้กรมอุตุนิยมวิทยา ยังแจ้งหลายพื้นที่ยังคงมีฝนตกและลมแรง ยังคงประสบกับอุทกภัย น้ําท่วมขังในเส้นทางการจราจร ส่วนบางพื้นที่ของภาคเหนือและอีสานเริ่มมีหมอกซึ่งอาจเป็นปัญหาและอุปสรรคในการเดินทาง ขอให้ประชาชนได้เตรียมตัวศึกษาข้อมูลก่อนการเดินทาง เพื่อความปลอดภัยในการสัญจร
ทั้งนี้ รัฐบาลโดยกระทรวงคมนาคม ได้ระดมเจ้าหน้าที่ ตลอดจนอาสาสมัคร เพื่ออํานวยความสะดวกด้านการจราจรให้กับประชาชน โดยกรมขนส่งทางบก ได้จัดหารถโดยสารประจําทางและรถโดยสารไม่ประจําทางให้เพียงพอต่อความต้องการ นอกจากนี้ยังได้สํารวจสภาพการใช้งานของทางหลวง โดยติดตั้งป้ายเตือน อุปกรณ์ความปลอดภัย และอุปกรณ์นําทางในบริเวณสายทางที่ถูกน้ําท่วม และวางกระสอบทรายเป็นแนวกั้นน้ําบริเวณสายทางที่ได้รับผลกระทบ พร้อมเฝ้าระวังสถานการณ์จนกว่าจะคลี่คลาย เพื่อให้เกิดความปลอดภัยแก่ประชาชนในเส้นทางที่ได้รับผลกระทบ พร้อมกันนี้ ยังจัดเจ้าหน้าที่ติดตามสถานการณ์ เพื่อเข้าช่วยเหลือและอํานวยความสะดวกด้านการเดินทางให้แก่ประชาชนอย่างทันท่วงที
“คาดว่าช่วงวันหยุดสุดสัปดาห์นี้ จะมีประชาชนเดินทางเดินทางกลับภูมิลําเนา หรือเดินทางท่องเที่ยวจํานวนมาก เพื่อความปลอดภัย ขอให้ประชาชนเดินทางด้วยความระมัดระวัง โดยเฉพาะการเดินทางในช่วงสภาพอากาศไม่เอื้ออํานวย ทัศนีภาพในการมองอาจลดลง และอาจก่อให้เกิดถนนลื่น ขอให้ปฏิบัติตามป้ายเตือน และคําแนะนําของเจ้าหน้าที่อย่างเคร่งครัด เดินทางด้วยความไม่ประมาท ปฏิบัติตามกฎการจราจร เพื่อความปลอดภัยของตนเองและเพื่อนร่วมทาง”น.ส.ไตรศุลี กล่าว
รัฐบาลไทย-ข่าวทำเนียบรัฐบาล-​"ทิพานัน" ย้ำ "พล.อ.ประยุทธ์" สร้างศูนย์ธุรกิจ EEC–เมืองใหม่น่าอยู่อัจฉริยะสำเร็จ  ชี้ปี 2566
วันเสาร์ที่ 8 ตุลาคม 2565
​"ทิพานัน" ย้ํา "พล.อ.ประยุทธ์" สร้างศูนย์ธุรกิจ EEC–เมืองใหม่น่าอยู่อัจฉริยะสําเร็จ  ชี้ปี 2566
​"ทิพานัน" ย้ํา "พล.อ.ประยุทธ์" สร้างศูนย์ธุรกิจ EEC–เมืองใหม่น่าอยู่อัจฉริยะสําเร็จ  ชี้ปี 2566 เปิดให้เอกชนเข้าพัฒนาพื้นที่เชิงพาณิชย์ เชื่อสร้างงาน 200,000 คน ดันมูลค่าจ้างงาน 1.2 ล้านล้านบาท
วันนี้ 8 ต.ค. 65น.ส.ทิพานัน ศิริชนะ รองโฆษกประจําสํานักนายกรัฐมนตรี และโฆษกพรรคพลังประชารัฐ เปิดเผยว่า ตามที่รัฐบาลพล.อ.ประยุทธ์ จันทร์โอชา มีนโยบายในการพัฒนาศูนย์กลางธุรกิจ และการเงินระดับภูมิภาคในพื้นที่ EEC โดยมติคณะรัฐมนตรี (วันที่ 22 มีนาคม 2565) ได้อนุมัติให้สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) เข้าใช้ประโยชน์ที่ดินของสํานักงานการปฏิรูปที่ดินเพื่อเกษตรกรรม (ส.ป.ก.) จํานวน 14,619 ไร่ ในพื้นที่ ต.ห้วยใหญ่ อ.บางละมุง จ.ชลบุรี ดําเนินโครงการศูนย์ธุรกิจ EEC และเมืองใหม่น่าอยู่อัจฉริยะ เป็น “ศูนย์กลางธุรกิจและการเงินระดับภูมิภาค” เป็นแหล่งที่อยู่อาศัยแห่งอนาคต โดยธรรมชาติ มนุษย์ และเทคโนโลยีอยู่ร่วมกันมุ่งสู่เศรษฐกิจชีวภาพ เศรษฐกิจหมุนเวียน เศรษฐกิจสีเขียว (BCG Economy) เป็นพื้นที่แห่งนวัตกรรมและคุณภาพชีวิตระดับสากลของประเทศไทยและจะเป็นเมืองน่าอยู่อัจฉริยะ 1 ใน 10 ของโลกในปี 2580 โดยคาดว่าสามารถสร้างงานทางตรง 200,000 คน มูลค่าการจ้างงาน 1.2 ล้านล้านบาทภายในปี 2575
น.ส.ทิพานัน กล่าวว่า รัฐบาลโดย พล.อ. ประยุทธ์ จันทร์โอชา นายกรัฐมนตรี ได้ออกแบบวางโครงการดังกล่าวไว้ให้เป็นเมืองอัจฉริยะ ทั้ง 7 ด้าน คือ 1. Smart Economy (เศรษฐกิจอัจฉริยะ) 2. Smart Living (การดํารงชีวิตอัจฉริยะ) 3. Smart People (พลเมืองอัจฉริยะ) 4. Smart Governance (การบริหารภาครัฐอัจฉริยะ) 5. Smart Energy (พลังงานอัจฉริยะ) 6. Smart Environment (สิ่งแวดล้อมอัจฉริยะ) และ 7. Smart Mobility (การสัญจรอัจฉริยะ) แบ่งประเภทตามลักษณะการใช้งานและใช้ประโยชน์ออกเป็น 2 โซนคือ โซนที่อยู่อาศัยและพาณิชยกรรม 70% กับโซนสีเขียว 30% หน่วยงานราชการในพื้นที่ สํานักงานใหญ่ของภาคเอกชน ศูนย์กลางการเงิน ศูนย์การแพทย์แม่นยํา ศูนย์วิจัยนานาชาติ ศูนย์ธุรกิจอนาคตซึ่งเกี่ยวข้องกับ EEC เป็นต้นแบบสําหรับการพัฒนาเมืองใหม่ของไทยทั่วประเทศ โดยตั้งอยู่บนทําเลที่ยอดเยี่ยมจากสนามบินอู่ตะเภา เพียง 15 กิโลเมตร จากพัทยา 10 กิโลเมตร และจากกรุงเทพมหานคร 160 กิโลเมตร
น.ส.ทิพานัน กล่าวว่า ปัจจุบันปี 2565 อยู่ระหว่างการจัดเตรียมพื้นที่ และภายในปี 2566 เปิดให้เอกชนเข้าพัฒนาพื้นที่เชิงพาณิชย์ ส่วนโครงสร้างพื้นฐานและสาธารณูปโภคจะเปิดให้เข้ามาพัฒนาในปี 2567 เพื่อรองรับประชากรได้ 300,000 คน และประมาณการว่าจะมีประชากรเข้ามาอาศัยเพิ่มมากกว่า 1.5 ล้านคนในอนาคต คาดว่าจะสามารถสร้างมูลค่าผลิตภัณฑ์มวลรวมของประเทศ ( GDP) ได้กว่า 2 ล้านล้านบาท ซึ่งจะนํามาสู่การสร้างรายได้ และการจ้างงาน ถือเป็นการวางรากฐานให้เศรษฐกิจไทยเจริญเติบโตแบบก้าวกระโดดและยั่งยืน
รัฐบาลไทย-ข่าวทำเนียบรัฐบาล-จับตาพายุเนสาท เคลื่อนเข้าใกล้เวียดนาม ส่งผลให้มีฝนตกในพื้นที่ภาคอีสาน ส่วนภาคใต้ฝนตกหนัก 17 - 21 ต.ค. นี้ เตือน! ชาวเรือเดินเรือด้วยความระมัดระวัง
วันจันทร์ที่ 17 ตุลาคม 2565
จับตาพายุเนสาท เคลื่อนเข้าใกล้เวียดนาม ส่งผลให้มีฝนตกในพื้นที่ภาคอีสาน ส่วนภาคใต้ฝนตกหนัก 17 - 21 ต.ค. นี้ เตือน! ชาวเรือเดินเรือด้วยความระมัดระวัง
.....
กรมอุตุนิยมวิทยา อัปเดตเส้นทางพายุ "เนสาท (NESAT)" ความเร็วลมสูงสุดใกล้ศูนย์กลางประมาณ 100 กม./ชม. มีแนวโน้มจะทวีกําลังขึ้นเป็นพายุไต้ฝุ่นได้ในวันนี้ โดยเคลื่อนผ่านตอนใต้ของเกาะไหหลํา ประเทศจีน และเคลื่อนเข้าใกล้ชายฝั่งประเทศเวียดนามตอนบนในช่วงวันที่ 20 - 21 ต.ค. 65 หลังจากนั้นจะอ่อนกําลังลงตามลําดับอย่างรวดเร็ว อาจมีผลกระทบทําให้เกิดฝนตกในพื้นที่ภาคอีสาน
.
ส่วนช่วงวันที่ 17 - 21 ต.ค. 65 ลมตะวันตกเฉียงใต้ที่พัดปกคลุมทะเลอันดามันและภาคใต้จะมีกําลังแรงขึ้น ทําให้ภาคใต้มีฝนตกหนักถึงหนักมาก สําหรับคลื่นลมบริเวณทะเลอันดามันและอ่าวไทยจะมีกําลังแรงขึ้น โดยทะเลอันดามันมีคลื่นสูง 2 - 3 เมตร
.
ขอให้ประชาชนบริเวณภาคใต้ระวังอันตรายจากฝนตกหนักถึงหนักมากและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก ชาวเรือระมัดระวังอันตรายในการเดินเรือและเรือเล็กควรงดออกจากฝั่ง
.
สําหรับชื่อพายุ “เนสาท” (NESAT, 2220) มีความหมายว่า การประมง ตั้งโดยประเทศกัมพูชา เป็นพายุลูกที่ 20
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกรัฐบาลวอนอย่าด่วนวิจารณ์เอกสารความเห็น 'มีชัย' ปม 8 ปีเผยแพร่ในโลกโซเชียล ชี้แจงกรณีพล.อ.ประยุทธ์ ยังอยู่ในกระบวนการพิจารณา เตือนสติฝ่ายค้านต้องเชื่อมั่นศาลหลังยื่นคำร้องเอง
วันพุธที่ 7 กันยายน 2565
รองโฆษกรัฐบาลวอนอย่าด่วนวิจารณ์เอกสารความเห็น 'มีชัย' ปม 8 ปีเผยแพร่ในโลกโซเชียล ชี้แจงกรณีพล.อ.ประยุทธ์ ยังอยู่ในกระบวนการพิจารณา เตือนสติฝ่ายค้านต้องเชื่อมั่นศาลหลังยื่นคําร้องเอง
รองโฆษกรัฐบาลวอนอย่าด่วนวิจารณ์เอกสารความเห็น 'มีชัย' ปม 8 ปี เผยแพร่ในโลกโซเชียล ชี้แจงกรณี พล.อ.ประยุทธ์ ยังอยู่ในกระบวนการพิจารณา เตือนสติฝ่ายค้านต้องเชื่อมั่นศาลหลังยื่นคําร้องเอง หยุดตีรวนกดดันศาลทําสังคมสับสนรายวัน
วันที่ 6 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณีที่มีการเผยแพร่เอกสารที่อ้างว่าเป็นคําชี้แจงของท่านมีชัย ฤชุพันธุ์ อดีตประธานคณะกรรมการร่างรัฐธรรมนูญ ที่ส่งเป็นเอกสารถึงศาลรัฐธรรมนูญว่า ขอให้สังคมหยุดวิพากษ์วิจารณ์เพราะเอกสารดังกล่าวยังไม่มีการรับรองว่าเป็นเอกสารจริงและเป็นข้อมูลที่ถูกต้องหรือไม่อย่างไร ทั้งนี้ข้อมูลดังกล่าวยังไม่ได้เป็นข้อสรุปคําวินิจฉัยของศาลรัฐธรรมนูญ ในประเด็นปัญหาวาระการดํารงตําแหน่งของนายกรัฐมนตรี จึงขอให้สังคมใช้วิจารณญาณก่อนการวิพากษ์วิจารณ์
น.ส.ทิพานัน กล่าวว่า หลังมีเอกสารดังกล่าวเผยแพร่ในโซเชียล อาจทําให้สังคมสับสนว่าจะเป็นคําวินิจฉัยของศาล จึงต้องขอชี้แจงว่า หากศาลต้องการข้อมูลหรือคําชี้แจงของท่านมีชัย ฤชุพันธุ์ อดีตประธานคณะกรรมการร่างรัฐธรรมนูญ ก็จะเป็นไปในฐานะพยาน ตามกระบวนพิจารณาของศาล โดยศาลรัฐธรรมนูญได้อาศัยอํานาจตามพรป. ว่าด้วยวิธีพิจารณาคดีของศาลรัฐธรรมนูญ 2561 มาตรา 27 ที่กําหนดให้การพิจารณาคดีของศาลรัฐธรรมนูญใช้ระบบไต่สวน ศาลมีอํานาจค้นหาความจริง การพิจารณาของศาลต้องเป็นไปโดยรวดเร็ว และในการปฏิบัติหน้าที่ ศาลมีอํานาจเรียกเอกสารหรือหลักฐานที่เกี่ยวข้องเพื่อประโยชน์แห่งการพิจารณาคดีได้ ซึ่งคําชี้แจงหรือหลักฐานของบุคคลที่ส่งมายังศาล เป็นเพียงข้อมูลส่วนหนึ่งที่อยู่ในกระบวนการพิจารณา ยังไม่ใช่คําวินิจฉัยของศาลรัฐธรรมนูญตามมาตรา 72 และ 73 ของพรป. นี้
น.ส.ทิพานัน กล่าวต่อว่า ขณะนี้ยังอยู่ในกระบวนการพิจารณาของศาลรัฐธรรมนูญ ทุกขั้นตอนของกระบวนพิจารณามีการกําหนดวิธีการไว้ชัดเจนเป็นไปตามบทบัญัติ พรป.ว่าด้วยวิธีพิจารณาคดีของศาลรัฐธรรมนูญ 2561 ดังนั้นหากมีการประชุมนัดพิเศษวันที่ 8 กันยายน 2565 นั้น ก็เพื่อที่จะอภิปรายคําชี้แจงและหลักฐานต่างๆ ว่าสิ้นข้อสงสัยเพียงพอที่จะวินิจฉัยได้แล้วหรือยัง หากยังไม่สิ้นข้อสงสัยก็ต้องแสวงหาหลักฐานและพยานเพิ่มเติมต่อไป ซึ่งทั้งหมดนี้เป็นไปตามมาตรา 58 พรป. ว่าด้วยวิธีพิจารณาคดีของศาลรัฐธรรมนูญ 2561 ที่บัญญัติว่า “หากศาลเห็นว่าคดีใดเป็นปัญหาข้อกฎหมาย หรือมีพยานหลักฐานเพียงพอที่จะพิจารณาวินิจฉัยได้ ศาลอาจประชุมปรึกษาเพื่อพิจารณาและวินิจฉัยโดยไม่ทําการไต่สวนหรือยุติการไต่สวนก็ได้” และจากมาตรา 58 แม้หากศาลสิ้นสงสัยก็ยังไม่ได้ความว่าจะมีคําวินิจฉัยออกมาทันทีหลังนัดประชุมอภิปรายคําชี้แจงนั้น
“ดังนั้นขอให้ทุกฝ่ายระมัดระวังเป็นอย่างมากในการวิพากษ์วิจารณ์กระบวนการพิจารณาของศาลรัฐธรรมนูญ อยากให้ฝ่ายค้านที่เป็นคนเริ่มต้นยื่นคําร้องขอตีความที่แสดงให้เห็นว่าฝ่ายค้านเองก็เชื่อมั่นในกระบวนการพิจารณาของศาล รอฟังคําวินิจฉัยจากศาลรัฐธรรมนูญ ไม่ใช่ออกมาตีรวนกดดันศาลและให้สัมภาษณ์เพื่อทําสังคมสับสนรายวัน” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กระทรวงคมนาคม จัดกิจกรรมเนื่องใน “วันพระราชทานธงชาติไทย (Thai National Flag Day)” ประจำปี 2565
วันพุธที่ 28 กันยายน 2565
กระทรวงคมนาคม จัดกิจกรรมเนื่องใน “วันพระราชทานธงชาติไทย (Thai National Flag Day)” ประจําปี 2565
กิจกรรมจัดในวันที่ 28 กันยายน 2565 ณ กระทรวงคมนาคม
นายชยธรรม์ พรหมศร ปลัดกระทรวงคมนาคม เป็นประธานในกิจกรรมเนื่องใน “วันพระราชทานธงชาติไทย (Thai National Flag Day)” ประจําปี 2565 โดยมี นายอานนท์ เหลืองบริบูรณ์ นายพิศักดิ์ จิตวิริยะวศิน นายสรพงศ์ ไพฑูรย์พงษ์ รองปลัดกระทรวงคมนาคม พร้อมด้วยผู้บริหาร ข้าราชการ และเจ้าหน้าที่กระทรวงคมนาคม เข้าร่วมกิจกรรม ในวันที่ 28 กันยายน 2565 ณ กระทรวงคมนาคม
ตามที่คณะรัฐมนตรีได้มีมติเมื่อวันที่ 20 กันยายน 2559 เห็นชอบกําหนดให้วันที่ 28 กันยายน ของทุกปี เป็นวันพระราชทานธงชาติไทย (Thai National Flag Day) รวมทั้งกําหนดให้มีการเชิญธงและประดับธงชาติไทยบริเวณอาคารสถานที่ราชการ สถานศึกษา และอาคารบ้านเรือนในวันดังกล่าว เพื่อเป็นการสร้างความภาคภูมิใจของคนในชาติ และน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัวที่ทรงพระราชทานธงไตรรงค์เป็นธงชาติไทย ซึ่งในปี 2565 นี้เป็นโอกาสครบรอบ 105 ปี วันพระราชทานธงชาติไทย กระทรวงคมนาคมได้ดําเนินการประดับธงชาติไทยบริเวณอาคาร รวมทั้งจัดกิจกรรมเคารพธงชาติและร้องเพลงชาติไทย ในเวลา 08.00 น.
ธงชาติไทยถือเป็นสัญลักษณ์อันสูงสุดของชาติที่บ่งบอกถึงเอกลักษณ์ แสดงถึงศักดิ์ศรีความเป็นไทย ความเป็นเอกราชและอธิปไตยของชาติ จึงมีความศักดิ์สิทธิ์ต้องได้รับความเคารพ และมีความสําคัญทางจิตใจที่แสดงถึงความรัก ความรู้สึกที่มีร่วมกันของคนในชาติ เป็นเครื่องยึดเหนี่ยวจิตใจของคนในชาติ เพื่อจะได้ดํารงไว้ซึ่งความเป็นปึกแผ่นของประเทศไทย ธงชาติไทย ประกอบด้วย 3 สีหลัก ได้แก่ สีแดงหมายถึง ชาติ สีขาว หมายถึง ศาสนา และสีน้ําเงิน หมายถึง พระมหากษัตริย์ โดยแบ่งเป็นริ้ว จํานวน 5 แถบ แถบในสุดเป็นสีน้ําเงินถัดมาด้านนอกทั้งด้านบน ด้านล่าง เป็นสีขาว และสีแดงตามลําดับ ซึ่งแถบสีน้ําเงินมีขนาดใหญ่กว่าแถบสีอื่นเป็น 2 เท่าธงไตรรงค์หรือธงชาติไทย ถือเป็นสัญลักษณ์อันสูงสุดของชาติ เป็นสิ่งเตือนใจให้อนุชนได้รําลึกถึงการเสียสละเลือดเนื้อของบรรพบุรุษ และความวิริยะอุตสาหะของพระมหากษัตริย์ไทยทุกพระองค์ เพื่อรักษาไว้ซึ่งแผ่นดิน และหล่อหลอมความรักสามัคคีสร้างเสริมความภูมิใจในความเป็นชาติไทย
รัฐบาลไทย-ข่าวทำเนียบรัฐบาล-“อลงกรณ์” เชิญอธิบดีกรมวิชาการเกษตร ชี้แจงฟรุ้ทบอร์ดวันพฤหัสบดีนี้ หลังทราบข่าว “ชลธี” ถูกโยกย้าย
วันพุธที่ 26 ตุลาคม 2565
“อลงกรณ์” เชิญอธิบดีกรมวิชาการเกษตร ชี้แจงฟรุ้ทบอร์ดวันพฤหัสบดีนี้ หลังทราบข่าว “ชลธี” ถูกโยกย้าย
“อลงกรณ์” เชิญอธิบดีกรมวิชาการเกษตร ชี้แจงฟรุ้ทบอร์ดวันพฤหัสบดีนี้ หลังทราบข่าว “ชลธี” ถูกโยกย้าย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานที่ประชุมคณะกรรมการพัฒนาและบริหารจัดการผลไม้ (ฟรุ้ทบอร์ด) เปิดเผยวันนี้ว่า หลังจากทราบข่าวว่ามีการโยกย้ายนายชลธี นุ่มหนู ผู้อํานวยการสํานักวิจัยและพัฒนาการเกษตรเขตที่ 6 (สวพ.6) ไปดํารงตําแหน่งผู้อํานวยการกองพัฒนาระบบและรับรองมาตรฐานสินค้าพืช จนมีเสียงเรียกร้องจากหลายองค์กรด้านผลไม้ขอให้มีการทบทวนการโยกย้ายดังกล่าว จึงให้ฝ่ายเลขาฯ เชิญอธิบดีกรมวิชาการเกษตรมาชี้แจงต่อที่ประชุมฟรุ้ท บอร์ด ในวันพฤหัสบดีที่ 27ตุลาคมนี้ ถึงเหตุผลในการโยกย้ายนายชลธี ซึ่งเป็นข้าราชการในสังกัดกรมวิชาการที่รับผิดชอบพื้นที่ภาคตะวันออก อันเป็นแหล่งผลิตผลไม้แหล่งใหญ่ที่สุดของประเทศ
“ฟรุ้ทบอร์ดเป็นคณะกรรมการระดับชาติ มีหน้าที่รับผิดชอบการบริหารจัดการผลไม้เศรษฐกิจของประเทศ จึงให้ความสําคัญกับบุคคลากรที่เป็นคีย์แมนคนสําคัญ ๆ ของทุกกระทรวงทบวงกรม และผู้อํานวยการสวพ.6 ก็เป็นหนึ่งในจํานวนนั้น จึงขอทราบเหตุผลและความจําเป็นของการโยกย้ายดังกล่าวเพื่อรายงานต่อ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานฟรุ้ทบอร์ดเพื่อพิจารณาต่อไป ขอให้มั่นใจว่าจะพิจารณาเรื่องนี้อย่างเที่ยงธรรม” นายอลงกรณ์ กล่าว
นายอลงกรณ์ กล่าวเพิ่มเติมว่า ประธานฟรุ้ทบอร์ดได้มอบนโยบายการพัฒนาคุณภาพและมาตรฐานผลไม้ทั้ง GAP และ GMP เป็นนโยบายหลัก รวมทั้งนโยบายปราบปรามขบวนการสวมสิทธิ์ทุเรียน และทุเรียนอ่อนอย่างเด็ดขาด ตั้งแต่ปี 2562 เป็นต้นมา ในทุกภาคทั่วประเทศ พร้อมกับการใช้นโยบายตลาดนําการผลิตและการบริหารโลจิสติกส์ ร่วมกับกระทรวงพาณิชย์ และผู้ว่าราชการจังหวัดจันทบุรี และจังหวัดอื่น ๆ จนสามารถสร้างรายได้ให้กับชาวสวนและประเทศจากการส่งออกทุเรียนและผลไม้ของไทยได้กว่า 2 แสนล้านบาท โดยเฉพาะทุเรียนผลสด ส่งออกทะลุ 100,000 ล้านบาท ในปีที่ผ่านมา ซึ่งเป็นผลงานของทุกภาคีภาคส่วนทั้งภาครัฐภาคเอกชนและเกษตรกรชาวสวนที่ร่วมกันทํางานอย่างหนัก ฝ่าฟันวิกฤติโควิด19 และผลกระทบจากสงครามรัสเซีย-ยูเครนตลอดเวลากว่า 3 ปีที่ผ่านมา
“แม้การโยกย้ายแต่งตั้งข้าราชการจะเป็นอํานาจของผู้บริหารกรม ซึ่งฟรุ้ทบอร์ดไม่มีอํานาจไปก้าวก่ายแทรกแซงการบริหารงานบุคคล แต่ฟรุ้ทบอร์ดก็มีสิทธิ์ที่จะรับทราบถึงการเปลี่ยนแปลงบุคลากรที่มีบทบาทหน้าที่สําคัญ ภายใต้การบริหารจัดการผลไม้ของฟรุ้ทบอร์ดเพื่อให้เกิดความมั่นใจว่า การทํางานภายใต้นโยบายสําคัญ ๆ ของฟรุ้ทบอร์ดจะไม่เกิดปัญหา โดยเฉพาะการปราบปรามขบวนการสวมสิทธิ์ทุเรียนและทุเรียนอ่อนจะต้องดําเนินการอย่างเฉียบขาด ต้องไม่มีเจ้าหน้าที่คนใดไปแสวงประโยชน์ หรือหากมีใครแอบอ้างผู้มีอิทธิพลหรือนักการเมืองก็ให้ดําเนินคดีให้ถึงที่สุด จะต้องไม่มีการลูบหน้าปะจมูกเป็นอันขาด เป็นนโยบายที่ประธานฟรุ้ทบอร์ดและตนย้ํามาโดยตลอด เพื่อให้เจ้าหน้าที่มีขวัญกําลังใจในการปฏิบัติหน้าที่ได้อย่างเต็มที่ โดยไม่ต้องเกรงกลัวต่ออิทธิพลใด ๆ นอกจากนี้ ฟรุ้ท บอร์ดยังมอบหมายรองปลัดกระทรวงเกษตรฯ และผู้ตรวจราชการกระทรวงเกษตรฯ รวมทั้งตน ลงพื้นที่สนับสนุนการทํางานของผู้ว่าราชการจังหวัดในฐานะประธานคพจ. เกษตรจังหวัด พาณิชย์จังหวัด ฝ่ายปกครอง เจ้าหน้าที่ตํารวจ ภาคเอกชน ภาคเกษตรกรและสวพ.ทุกภูมิภาค รวมทั้งภาคตะวันออกเป็นการทํางานแบบบูรณาการเชิงรุกตลอด 3 ปีที่ผ่านมา” นายอลงกรณ์กล่าวในที่สุด.
รัฐบาลไทย-ข่าวทำเนียบรัฐบาล-Deputy PM Prawit Wongsuwon delivers statement at TES 2022
วันอังคารที่ 20 กันยายน 2565
Deputy PM Prawit Wongsuwon delivers statement at TES 2022
Deputy PM Prawit Wongsuwon delivers statement at TES 2022
September 20, 2022, at 0440hrs (September 19, 2022 at 1740hrs in New York), at the United Nations Headquarters, New York, USA, Deputy Prime Minister Gen. Prawit Wongsuwon delivered a statement via a teleconference at the Leaders’ Round Tables session of Transforming Education Summit 2022 (TES 2022), held as part of the 77th Session of the United Nations General Assembly (UNGA77). TES Leaders’ Round Tables session provided an opportunity for national leaders to share vision on educational crisis and transformation for peace, justice, and human rights.
The Deputy Prime Minister thanked UN Secretary-General for organizing the Transforming Education Summit 2022 (TES 2022), which he believed was a good opportunity for national leaders to exchange view and experiences on educational transformation in order to achieve SDG4. Thailand has always placed importance on education as the key to manpower and national development. Focus has been made on the development of learners, teachers, and education system through technology and innovation capitalization. Thailand commits to guarantee safe return to learning for all through the implementation of proper measures to maintain education standard and quality.
Realizing the importance of knowledge and skill enhancement for future employment, the Thai Government has collaborated with the private sector to revise and update curriculum to be in line with employers’ demand. Cooperation with overseas education institutions has also been promoted in response to the need of foreign investors. The Government also strives to build capacity of domestic education institutions and alleviate learners’ burden through increasing educational subsidies, promoting adequate, equal, just, and transparent educational investment, and enhancing teachers’ innovative teaching skills. Learner-centered approach and inclusive and free-of-charge online education via easily-accessible platforms have also been promoted to prepare learners for the digital age.
In conclusion, the Deputy Prime Minister emphasized Thailand’s commitment to work together with UN and other member states to uplift education quality through education transformation.
รัฐบาลไทย-ข่าวทำเนียบรัฐบาล-สปสช. ยกระดับสิทธิบัตรทอง ย้ายหน่วยบริการเกิดสิทธิทันที ไม่ต้องรอ 15 วัน
วันอังคารที่ 6 กันยายน 2565
สปสช. ยกระดับสิทธิบัตรทอง ย้ายหน่วยบริการเกิดสิทธิทันที ไม่ต้องรอ 15 วัน
.....
สํานักงานหลักประกันสุขภาพถ้วนหน้า (สปสช.) แจ้งผู้ถือบัตรทอง หรือบัตรประกันสุขภาพถ้วนหน้า ที่ต้องการย้ายโรงพยาบาลหรือหน่วยบริการในการรักษาพยาบาล สามารถย้ายสิทธิบัตรทองได้ด้วยตัวเองหรือมอบอํานาจให้ดําเนินการแทน
.
ซึ่งสามารถเปลี่ยนหน่วยบริการได้มากกว่า 1 ครั้ง แต่ไม่เกิน 4 ครั้งต่อปี และเกิดสิทธิทันทีโดยไม่ต้องรอระยะเวลา15 วัน เพื่ออํานวยความสะดวกให้กับประชาชน รวมถึงสอดคล้องกับบริบทของสังคมไทยในปัจจุบันที่มีการเคลื่อนย้ายไปยังที่ต่าง ๆ บ่อยขึ้น เช่น คนทํางาน นักเรียน นักศึกษา
.
ประชาชนสามารถลงทะเบียนเปลี่ยน / ย้ายหน่วยบริการที่ต้องการ โดยยื่นเรื่องผ่าน 2 ช่องทางออนไลน์
1. แอปพลิเคชัน สปสช. ดาวน์โหลดฟรี ได้ทั้งระบบ Android และ iOS
2. ไลน์ สปสช. เพิ่มเพื่อนด้วยไอดี พิมพ์คําว่า @nhso
.
หากมีข้อสงสัย สอบถามเพิ่มเติม โทร. สายด่วน สปสช. 1330 ตลอด 24 ชม.
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศาลสั่งฟัน 184 คดี ผู้กระทำความผิดออนไลน์ สั่งปิด มากกว่า 4,700 URLs
วันพุธที่ 26 ตุลาคม 2565
ศาลสั่งฟัน 184 คดี ผู้กระทําความผิดออนไลน์ สั่งปิด มากกว่า 4,700 URLs
ศาลสั่งฟัน 184 คดี ผู้กระทําความผิดออนไลน์ สั่งปิด มากกว่า 4,700 URLs
ด้านดีอีเอสร่วมกับสํานักงานตํารวจแห่งชาติและหน่วยงานที่เกี่ยวข้องเร่งแก้ปัญหาฉ้อโกงหลอกลวงประชาชนผ่านสื่อออนไลน์
วันนี้(26ต.ค.65)นายชัยวุฒิธนาคมนุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวในการเป็นประธานการประชุมการแก้ปัญหาฉ้อโกงประชาชนผ่านช่องทางสื่อสังคมออนไลน์ร่วมกับกระทรวงยุติธรรมโดยกรมสอบสวนคดีพิเศษ(DSI )สํานักงานตํารวจแห่งชาติโดยกองบัญชาการตํารวจสืบสวนสอบสวนอาชญากรรมทางเทคโนโลยี(บก.สอท.)หรือตํารวจไซเบอร์สํานักงานคณะกรรมการกํากับหลักทรัพย์และตลาดหลักทรัพย์(ก.ล.ต.)ธนาคารแห่งประเทศไทยกระทรวงการคลังและหน่วยงานที่เกี่ยวข้องว่าดีอีเอสจะร่วมกับหน่วยงานที่เกี่ยวข้องทั้งภาครัฐและเอกชนเพื่อหาแนวทางเร่งรัดและแก้ปัญหาอาชญากรรมออนไลน์อย่างเร่งด่วนโดยเฉพาะการหลอกลวงทางการเงินใน5ด้านได้แก่1.แก๊งCall Center 2.แชร์ลูกโซ่-ระดมทุนออนไลน์ 3.การพนันออนไลน์4.บัญชีม้า 5.การหลอกหลวงซื้อขายสินค้าบริการออนไลน์ โดยคนร้ายมีการปรับรูปแบบและวิธีการหลอกหลวงประชาชนจนมีเหยื่อหลงเชื่อเป็นจํานวนมาก
พลตํารวจเอกดํารงศักดิ์กิตติประภัสร์ผู้บัญชาการตํารวจแห่งชาติสํานักงานตํารวจแห่งชาติกล่าวว่าปัจจุบันการกระทําความผิดอาชญากรรมออนไลน์มีการกระทําความผิดเพิ่มขึ้นอย่างต่อเนื่องอาทิการหลอกลงทุนการระดมทุนออนไลน์การพนันออนไลน์และสํานักงานตํารวจแห่งชาติได้เฝ้าติดตามและจับกุมผู้กระทําผิดเพื่อลดการกระทําความผิดอย่างต่อเนื่องจากสถิติผู้กระทําความผิดตามพ.ร.บ.คอมพิวเตอร์ฯปีพ.ศ. 2565นับตั้งแต่วันที่1มกราคม2565จนถึงวันที่24ตุลาคม2565ศาลมีคําสั่งลงโทษผู้กระทําความผิดตาม         พ.ร.บ.คอมพิวเตอร์รวม184คําสั่งมีURLsที่ผิดกฎหมายจํานวน 4,736 URLs
นายชัยวุฒิกล่าวต่อว่าจากจํานวนการกระทําความผิดและการละเมิดกฎหมายข้างต้นดีอีเอสและหน่วยงานที่เกี่ยวข้องมีแผนที่จะจัดทํารายงานเพื่อนําเสนอคณะรัฐมนตรี(ครม.)เพื่อแก้ไขปัญหาอาชญากรรมออนไลน์ทั้ง5เรื่องและจะนําเสนอมาตรการแก้ปัญหาและการบูรณาการหน่วยงานร่วมขับเคลื่อนเพื่อแก้ไขปัญหาทั้ง5เรื่องที่กล่าวมาอาทิการปรับปรุงพัฒนากฎหมายกฎระเบียบพร้อมทั้งเร่งจัดการการโฆษณาให้ผลตอบแทน/ผลประโยชน์เกินจริงการนําเข้าข้อมูลเป็นเท็จทางsocial mediaอย่างผิดกฎหมายหรือการนํารูปคนมีชื่อเสียงไปหลอกลวงทางsocial mediaอย่างผิดกม.เป็นต้น
“ดีอีเอสจะมีการพิจารณาในการเพิ่มบุคลากรดําเนินการเพื่อให้การทํางานในการปราบปรามการกระทําผิดมีความคล่องตัวมากขึ้นรวมถึงการบูรณาการข้อมูลสําหรับประชาชนเพื่อสร้างความเข้มแข็งสังคมและประชาชนและสร้างเครือข่ายประชาสังคมต้านภัยออนไลน์เป็นต้นทั้งนี้เพื่อช่วยให้การกระทําความผิดผ่านระบบออนไลน์ลดลงได้อย่างมีประสิทธิภาพและป้องกันประชาชนตกเป็นเหยื่อมิจฉาชีพ”รัฐมนตรีดีอีเอสกล่าว
ทั้งนี้ประชาชนหรือผู้ที่มีข้อมูลเว็บผิดกฎหมายสามารถแจ้งกับกระทรวงดิจิทัลฯได้ที่GCC 1111และ1212หรือhttps://facebook.com/DESMonitorเพจอาสาจับตาออนไลน์หรือแจ้งความออนไลน์ได้ตลอด24ชั่วโมง ผ่านเว็บไซต์https://thaipoliceonline.comอีกทั้งยังสามารถตรวจสอบรายชื่อบุคคลที่แนะนําการลงทุนผู้ประกอบธุรกิจหรือหลักทรัพย์ที่ได้รับอนุญาตจากก.ล.ต.ได้ที่SEC Check First และสามารถตรวจสอบผู้ได้รับใบอนุญาตหรือใบขึ้นทะเบียนให้ประกอบธุรกิจที่อยู่ภายใต้การกํากับของธนาคารแห่งประเทศไทยได้ที่BOT License Check
**************
รัฐบาลไทย-ข่าวทำเนียบรัฐบาล-กรมทางหลวง เตรียมความพร้อมอำนวยความสะดวกและความปลอดภัย รองรับการเดินทางของผู้ใช้เส้นทาง บนเครือข่ายทางหลวง
วันพุธที่ 12 ตุลาคม 2565
กรมทางหลวง เตรียมความพร้อมอํานวยความสะดวกและความปลอดภัย รองรับการเดินทางของผู้ใช้เส้นทาง บนเครือข่ายทางหลวง
ในช่วงวันหยุดยาว 13 - 16 ตุลาคม 2565
นายมนตรี เดชาสกุลสม รองอธิบดีกรมทางหลวง กระทรวงคมนาคม เปิดเผยว่า เนื่องในวันหยุดราชการต่อเนื่อง ระหว่างวันที่ 13 - 16 ตุลาคม 2565 ซึ่งคาดว่าจะมีประชาชนเดินทางกลับภูมิลําเนาและท่องเที่ยวเป็นจํานวนมาก
กรมทางหลวง (ทล.) จึงได้ดําเนินการตามมาตรการอํานวยความสะดวกและความปลอดภัยตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการบูรณาการเพื่อเตรียมความพร้อมรองรับการเดินทางของผู้ใช้เส้นทางบนเครือข่ายทางหลวง โดย ทล. ได้สั่งการให้ทุกหน่วยงานในสังกัดประกอบด้วย สํานักงานทางหลวง แขวงทางหลวง และแขวงทางหลวงพิเศษระหว่างเมือง จัดเตรียมเจ้าหน้าที่และอุปกรณ์อํานวยความปลอดภัย รถตรวจการณ์ (Mobile VMS) ให้มีความพร้อมในการออกปฏิบัติงานเมื่อเกิดอุบัติเหตุหรือจราจรติดขัดสะสมบนเส้นทาง พร้อมบูรณาการร่วมกับตํารวจทางหลวง ตํารวจท้องที่ ในการบริหารสัญญาณไฟจราจร หากพบว่ามีปริมาณจราจรหนาแน่นจะจัดช่องทางพิเศษ (Reversible Lane) เพิ่มอีกด้วย สําหรับโครงการที่อยู่ระหว่างการก่อสร้างจะทําการคืนพื้นผิวจราจรให้มีช่องจราจรเท่าเดิม เพื่อให้มีผลกระทบต่อการเดินทางน้อยที่สุด พร้อมตรวจสอบป้ายระหว่างงานก่อสร้าง ไฟฟ้าแสงสว่าง อุปกรณ์อํานวยความปลอดภัยต่าง ๆ ให้เป็นไปตามมาตรฐานงานก่อสร้าง รวมถึงจัดเตรียมห้องน้ําบริเวณสํานักงานหมวดทางหลวงทั่วประเทศเพื่อให้บริการประชาชนที่จะมาจอดพักรถหรือเข้าห้องน้ํา นอกจากนี้ ทล. ยังได้สั่งการให้บริหารจัดการช่องทางบริเวณหน้าด่านเก็บเงินบนทางหลวงพิเศษหมายเลข 7 และทางหลวงพิเศษหมายเลข 9 เพื่ออํานวยความสะดวกและหลีกเลี่ยงปัญหาการจราจรติดขัดบริเวณหน้าด่าน
ทั้งนี้ ประชาชนสามารถสอบถามข้อมูลเส้นทาง สภาพการจราจร แจ้งเหตุด่วนเหตุร้าย หรือขอความช่วยเหลือได้ที่ สายด่วนกรมทางหลวง 1586 (โทรฟรี 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193
รัฐบาลไทย-ข่าวทำเนียบรัฐบาล-คืบหน้า! โครงการปลูกป่าชายเลน เพื่อประโยชน์จากคาร์บอนเครดิต มุ่งสู่เป้าหมายความเป็นกลางทางคาร์บอน ภายในปี 2050
วันเสาร์ที่ 3 กันยายน 2565
คืบหน้า! โครงการปลูกป่าชายเลน เพื่อประโยชน์จากคาร์บอนเครดิต มุ่งสู่เป้าหมายความเป็นกลางทางคาร์บอน ภายในปี 2050
.....
ที่ประชุม ครม. (30 ส.ค. 65) รับทราบผลการดําเนินโครงการปลูกป่าชายเลน เพื่อประโยชน์จากคาร์บอนเครดิต ของกระทรวงทรัพยากรทางธรรมชาติและสิ่งแวดล้อม (ทส.) ที่ได้จัดทําโครงการปลูกป่าชายเลน เพื่อประโยชน์จากคาร์บอนเครดิต เปิดโอกาสให้เอกชนและชุมชนชายฝั่งเข้ามามีส่วนร่วมดําเนินการลดก๊าซเรือนกระจกภาคสมัครใจ มุ่งสู่การเป็นสังคมคาร์บอนต่ํา ช่วยอนุรักษ์และฟื้นฟูป่าชายเลนที่ถูกบุกรุกหรือเสื่อมโทรมให้กลับคืนสภาพเป็นป่าชายเลนที่มีระบบนิเวศสมบูรณ์ โดยมีระยะเวลา 10 ปี (ปี 65 – 74) เป้าหมายเนื้อที่ 300,000 ไร่ ใน 23 จังหวัด ปัจจุบันดําเนินการแล้ว 44,712 ไร่
.
โครงการนี้ นอกจากจะทําให้ไทยบรรลุเป้าหมายความเป็นกลางทางคาร์บอนภายในปี 2050 และบรรลุเป้าหมายการปล่อยก๊าซเรือนกระจกสุทธิเป็นศูนย์ ภายในปี 2065 แล้ว ยังจะมีพื้นที่ป่าชายเลนเพิ่มขึ้นในระยะเวลาอันสั้น มีการบํารุงรักษาต่อเนื่อง 10 - 30 ปี สามารถประหยัดงบประมาณภาครัฐไม่น้อยกว่า 600 - 700 ล้านบาทต่อปี และการมีระบบนิเวศป่าชายเลนที่สมบูรณ์ จะเกิดการสร้างรายได้ สร้างอาชีพให้กับชุมชนชายฝั่ง
.
อ่านเพิ่มเติม คลิกhttps://www.thaigov.go.th/news/contents/details/58610
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส เตือนอย่าเป็นเหยื่อมิจฉาชีพ อ้างได้ใบอนุญาตจากกรมพัฒนาธุรกิจการค้าทำธุรกิจเงินกู้
วันอาทิตย์ที่ 11 กันยายน 2565
ดีอีเอส เตือนอย่าเป็นเหยื่อมิจฉาชีพ อ้างได้ใบอนุญาตจากกรมพัฒนาธุรกิจการค้าทําธุรกิจเงินกู้
ดีอีเอส เตือนอย่าเป็นเหยื่อมิจฉาชีพ อ้างได้ใบอนุญาตจากกรมพัฒนาธุรกิจการค้าทําธุรกิจเงินกู้
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่2 - 8ก.ย. 65โดยศูนย์ต่อต้านข่าวปลอมพบจํานวนเรื่องที่ต้องตรวจสอบ173เรื่องและจากการประสานงานกับหน่วยงานที่เกี่ยวข้องได้รับผลการตรวจสอบกลับมาแล้ว87เรื่อง
โดยพบว่าสัดส่วนหลักๆเป็นข่าวปลอมเกี่ยวกับการเงินพบหลายข่าวที่มีการกล่าวอ้างของ“ตัวบุคคล”ในข่าวปลอมว่าได้รับอนุญาตใบทะเบียนพาณิชย์ จากกรมพัฒนาธุรกิจการค้าประกอบธุรกิจเงินกู้นอกระบบแบบออนไลน์ธุรกิจเงินกู้ถูกกฎหมายออนไลน์หรือจดทะเบียนเป็นนิติบุคคลตามประมวลกฎหมายแพ่งและพาณิชย์
ทั้งนี้ศูนย์ต่อต้านข่าวปลอมและกรมพัฒนาธุรกิจการค้ากระทรวงพาณิชย์ขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลในลักษณะนี้ต่อในช่องทางสื่อสังคมออนไลน์ต่างๆโดยก่อนเชื่อหรือแชร์สามารถตรวจสอบรับข้อมูลข่าวสารจากกรมพัฒนาธุรกิจการค้าได้ที่เว็บไซต์ของกรมฯhttps://www.dbd.go.th/ หรือโทร1570
นอกจากนี้ยังคงพบการอ้างชื่อธนาคารออมสินและกรุงไทยผู้บริหารธนาคารปล่อยสินเชื่อเงินกู้ชวนกู้เงินออนไลน์ชวนลงทุนรวมทั้งการอ้างชื่อตลาดหลักทรัพย์แห่งประเทศไทยเปิดลงทุนหุ้นผลกําไรสูงซึ่งข่าวปลอมหัวข้อลักษณะนี้แพร่กระจายต่อเนื่องดังนั้นขอให้ประชาชนอย่าหลงเชื่อเป็นเหยื่อ
นางสาวนพวรรณกล่าวว่าสําหรับข่าวปลอมที่มีคนสนใจสูงสุด10อันดับในสัปดาห์ล่าสุดนี้ได้แก่อันดับ1ออมสินและกรุงไทยร่วมมือกับบริษัทเอกชนปล่อยกู้ขั้นต่ํา5,000 - 300,000บาทดอกเบี้ยร้อยละ2บาทผ่านไลน์อันดับ2ตลาดหลักทรัพย์แห่งประเทศไทยเปิดให้ลงทะเบียนฟรีเริ่มลงทุนเพียง1,000บาทอันดับ3กรุงไทยปล่อยสินเชื่อsmart moneyให้กู้ยืมผ่านไลน์50,000บาทผ่อนเดือนละ826บาทอันดับ4เพจFacebookและLineเชิญชวนลงทุนการเทรดหุ้นตลาดหลักทรัพย์โดยอยู่ภายใต้การควบคุมของสํานักงานก.ล.ต.อันดับ5ออสเตรเลียรับสมัครคนทําสวนที่พักฟรีรายได้สูง80,000บาท
อันดับ6เรื่องผลิตภัณฑ์กระเทียมดําB-Garlicจบปัญหาความดันไขมันในเลือดสูงอันดับ7ผลิตภัณฑ์LIV.Dช่วยดีท็อกซ์ตับขับล้างสารพิษช่วยป้องกันปัญหาไขมันพอกตับและตับอักเสบอันดับ8ธ.กรุงไทยส่งข้อความเชิญชวนผู้ที่ได้รับสิทธิ์ยื่นกู้80,000บาทผ่านลิงก์อันดับ9บสย.ปล่อยสินเชื่อสู้ภัยโควิดวงเงินสูง500,000บาทไม่ต้องมีคนค้ําและอันดับ10สเปรย์ใบพญายอเข้มข้นธรรมนิมิตรช่วยลดอาการคันทุกชนิด
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
รัฐบาลไทย-ข่าวทำเนียบรัฐบาล-ปลัด สธ.เปิดหอผู้ป่วยรักษ์จิต รพ.หาดใหญ่ ดูแลผู้ป่วยจิตเวชแบบองค์รวม
วันศุกร์ที่ 16 กันยายน 2565
ปลัด สธ.เปิดหอผู้ป่วยรักษ์จิต รพ.หาดใหญ่ ดูแลผู้ป่วยจิตเวชแบบองค์รวม
ปลัดกระทรวงสาธารณสุข เปิดหอผู้ป่วยรักษ์จิต จํานวน 16 เตียง ดูแลผู้ป่วยจิตเวชและยาเสพติดที่มีภาวะเร่งด่วนฉุกเฉินให้ได้รับการรักษารวดเร็ว ทันเวลา ครอบคลุมทั้งกาย จิต สังคม พร้อมบูรณาการภาคีเครือข่าย จัดระบบการส่งต่อแบบไร้รอยต่อ
วันนี้ (16 กันยายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีเปิดหอผู้ป่วยรักษ์จิต โรงพยาบาลหาดใหญ่ จ.สงขลา ตามนโยบายกระทรวงสาธารณสุขที่ให้โรงพยาบาลศูนย์ / โรงพยาบาลทั่วไป จัดบริการรองรับผู้ป่วยจิตเวชและยาเสพติดที่มีความเสี่ยงเกิดความรุนแรงและมีภาวะเร่งด่วนฉุกเฉิน ให้ได้รับการรักษาอย่างรวดเร็ว ทันต่อเวลา ในสถานที่ที่มีความปลอดภัย มีการเฝ้าระวังความเสี่ยงเป็นพิเศษ เพื่อให้อาการทางจิตสงบ และป้องกันอันตรายที่อาจเกิดขึ้นต่อตนเองและผู้อื่น โดยให้การดูแลแบบองค์รวม ครอบคลุมทั้งการดูแลอาการทางจิตในระยะฉุกเฉิน ร่วมกับการดูแลอาการทางกาย ในกรณีที่ผู้ป่วยมีโรคหรือภาวะแทรกช้อนทางกายร่วมด้วย และส่งต่อผู้ป่วยเข้ารับการรักษาในโรงพยาบาลเฉพาะทางเมื่อต้องได้รับการบําบัดรักษาหรือฟื้นฟูในระยะยาว รวมถึงติดตามเยี่ยมเมื่อผู้ป่วยกลับไปอยู่บ้านเพื่อให้ผู้ป่วยสามารถใช้ชีวิตในสังคมได้อย่างปกติสุข
ด้านนายแพทย์ไชยสิทธิ์ เทพชาตรี ผู้อํานวยการโรงพยาบาลหาดใหญ่ จังหวัดสงขลา กล่าวว่า ข้อมูลผู้ป่วยที่มารับการรักษาที่แผนกจิตเวช ในปี 2565 มากที่สุด คือ โรคจิตเภท โรควิตกกังวล โรคซึมเศร้า อาการทางจิตจากการใช้สารเสพติด และโรคอารมณ์สองขั้ว ตามลําดับ ซึ่งผู้ป่วยเหล่านี้มีโอกาสเกิดภาวะฉุกเฉินด้านพฤติกรรมและอารมณ์ได้บ่อย โดยหอผู้ป่วยรักษ์จิตรองรับผู้ป่วยจิตเวชได้สูงสุด 16 เตียง มีจิตแพทย์และพยาบาลวิชาชีพที่ผ่านการอบรมด้านจิตเวชให้การดูแลอย่างใกล้ชิด ซึ่งสามารถเพิ่มจํานวนเตียงรองรับผู้ป่วยที่เพิ่มขึ้นได้ในอนาคต
****************************************** 16 กันยายน 2565